આ પુસ્તક્માં કાન્તિભાઈના ઈન્ટર્વ્યુ છે, એમનાં નાટકોના રિવ્યુ છે. આમ જોવા જઈએ તો આ પુસ્તક કાન્તિ મડિયાને કેન્દ્રમાં રાખીને લખવામાં આવ્યું છે, પણ જરા બારીક નજરે જોઈએ તો સમજાય કે આ પુસ્તક આપણી ગુજરાતી રંગમંચની તવારીખનો એક મહામૂલો દસ્તાવેજ છે. ૧૯૫૨થી લઈને ૨૦૦૪ સુધીના ગુજરાતી નાટ્યખંડને આ પુસ્તકમાં આવરી લેવાયો છે. નાટકોના અભ્યાસીઓએ તો આ પુસ્તક વાંચવું જ જોઈએ, પણ ગુજરાતી નાટકો માટે જેમને પણ જિજ્ઞાસા છે – રસ પડે છે, તેવા લોકો માટે આ પુસ્તક ખજાનાથી કમ નથી જ.